ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 7/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Jatkan sarjaani, jossa kerron, miten voit lakata rajoittamasta Jumalaa.
Opetus on muuttanut minun elämäni ja palvelutyöni -
ja siunannut miljoonia ihmisiä. Uskon, että Jumala haluaa siunata sinuakin.
Kukaan meistä ei ole ammentanut tyhjiin Jumalan mahdollisuuksia.
Ilmennämme Häntä vain osittain ja voimme aina tehdä enemmän.
Paavalikin pyrki kohti päämäärää, vaikkei ollut sitä vielä saavuttanut.
Rohkaisen sinua päästämään Jumalan irti. Aiheesta on kirja -
sekä staattinen tarra.
Se tarttuu mihin tahansa, kun sen irrottaa taustapaperista.
Siinä lukee: "Älä rajoita Jumalaa, Ps. 78:41." Sen jakeen kautta -
Jumala muutti elämäni. Tarra tulee kirjan mukana, jos tilaat kirjan.
Kirjan alaotsikko on Kuvittele itsesi menestyväksi.
Aiheesta on saatavana myös CD- ja DVD-levyjä sekä työkirja, -
jonka avulla voit opettaa tästä muille. Lisätietoja tuotteista ohjelman lopuksi.
Olen puhunut jo monista asioista. Jos sinulta on jäänyt jakso väliin, -
sinun kannattaa hankkia materiaalit, sillä en ehdi tiivistää kaikkea.
Viime jaksossa puhuin yhdestä asenteestani, joka rajoitti Jumalaa.
Kutsun sitä laiskuudeksi. Olin joutunut kamppailemaan -
taloudellisesti todella kauan, ja kun aloitimme tv-ohjelman, -
aloimme vihdoin menestyä taloudellisesti. Asiat alkoivat toimia.
Minusta tuli laiska, sillä olin tyytyväinen senhetkiseen tilanteeseen.
En enää ponnistellut, ja Jumala sanoi, että rajoitin Hänen mahdollisuuksiaan.
Katso jaetta Hepr. 6:12.
"...ettette kävisi veltoiksi, vaan että teistä tulisi niiden seuraajia, -
jotka uskon ja kärsivällisyyden kautta perivät sen, mikä luvattu on."
Veltto on vain toinen sana laiskalle.
Lupausten periminen vaatii siis ponnistelua.
Jos valitset vähäisimmän vastuksen tien, et koskaan saavuta suuria.
Sinulla ei ole suurta vaikutusta ihmisiin. Valitettavasti useimmat -
ovat kuin vesi. Se valitsee aina reitin, jolla on vähiten esteitä.
Sinulla pitää olla vähän enemmän selkärankaa ja jokin tavoite elämääsi.
Selvitä Jumalan suunnitelma elämällesi ja ala tavoitella sitä.
Harvat tekevät niin. Tässä sanotaan, ettemme saa olla velttoja, -
vaan meidän pitää seurata niitä, jotka uskon ja kärsivällisyyden kautta -
perivät lupaukset. Kärsivällisyys on tässä velttouden vastakohta.
Se vaatii selitystä, sillä monien mielestä kärsivällisyys on laiskuutta.
He sanovat odottavansa Jumalaa, mutta eivät tee mitään.
He vain istuvat sohvalla eivätkä aktiivisesti etsi Herraa.
He odottavat Herraa samalla tavalla kuin vaikkapa bussia odotetaan.
Raamatussa odottaminen tarkoittaa kuitenkin jotain muuta.
Jes. 40:31 "mutta ne, jotka Herraa odottavat, saavat uuden voiman, -
he kohottavat siipensä kuin kotkat. He juoksevat eivätkä näänny, -
he vaeltavat eivätkä väsy." Jumalan odottaminen on kuin tarjoilijan työtä.
Tarjoilija on englanniksi "odottaja", mutta hän ei vain istu odottamassa, -
kun asiakkaat tarvitsevat jotain. Hyvä tarjoilija tarkkailee asiakasta.
Jos hänen lasinsa tyhjenee, tarjoilija täyttää sen, ja jos hän haluaa jotain, -
tarjoilija tulee heti, kun häntä katsoo.
Raamatussa odottaminen on juuri tällaista aktiivista työtä.
Jakeessa Hepr. 11:27 puhutaan Mooseksesta: -
"Koska hän ikäänkuin näki sen, joka on näkymätön, niin hän kesti."
Elokuva Kymmenen käskyä kuvaa Mooseksen pakoa erämaahan.
Siitä saa käsityksen, että Mooses pakeni Jumalaa.
Hän ei puhunut Jumalasta eikä halunnut vaimonsakaan tekevän niin.
Hän oli loukkaantunut ja pakeni Jumalaa. Raamattu ei sano niin.
Päinvastoin hän kesti, koska näki sen, joka on näkymätön.
Mooses katsoi Jumalaan, joka oli antanut hänelle lupauksen.
Vaikka hän oli pilannut Jumalan suunnitelman elämäänsä varten -
ja joutunut vuosiksi erämaahan, hän silti etsi aktiivisesti Jumalaa.
2. Mooseksen kirjan luvussa 3 hän paimensi appensa lampaita -
ja näki palavan pensaan. Palava pensas ei ollut harvinainen näky, -
mutta oli outoa, että pensas oli tulessa, mutta tuli ei kuluttanut sitä.
Saatamme unohtaa tällaisten asioiden merkityksen, -
koska katsomme kaikkea omasta kulttuuristamme käsin.
Asun Coloradossa, joka muistuttaa kuivana aikana autiomaata.
Jos kuivana aikana poltan roskia -
ja yksikin kipinä pääsee tynnyristä maahan, -
kuivuneet ruohotukot suorastaan räjähtävät.
Ne sinkoavat kipinöitä monen metrin päähän.
Metsäpalot ovat todella vaarallisia USA:n länsiosissa, -
koska jos tuli tarttuu kuivuneisiin puihin, ne voivat räjähtää -
ja syöstä kipinöitä ja tuhkaa monen sadan metrin päähän.
Lähi-idän aavikon ilmastossa on samanlaista.
Jos jokin asia syttyy tuleen, se palaa poroksi saman tien.
Tuo pensas sen sijaan paloi, mutta ei kulunut. Se oli erilaista.
Raamattu sanoo, että Mooses kesti, koska näki sen, joka on näkymätön.
Hän ei paennut Jumalaa, vaan etsi Häntä aktiivisesti.
Hän kaipasi Jumalaa, ja nähdessään jotain epätavallista -
hän kääntyi katsomaan sitä. Kun Jumala näki hänen tulevan, -
Hän puhui hänelle pensaasta. Jos Jumala halusi hänen huomionsa, -
miksei Hän vain kutsunut häntä nimeltä ja puhunut hänelle?
Miksi Jumala puhui hänelle vasta, kun hän kääntyi pensasta kohti?
Sama periaate näkyy kaikkialla Raamatussa.
Jumala ei ilmesty väkisin, vaan Häntä pitää etsiä.
Jakeissa Mark. 6:48―49 Jeesus käveli veden päällä.
Tiedämme, että Hän oli tulossa pelastamaan hukkuvat opetuslapset, -
mutta Hän oli kulkevinaan heidän ohitseen, ja heidän piti pyytää apua.
Samoin jakeissa Luuk. 24:28―31, kun Jeesus oli noussut kuolleista, -
Hän oli jatkavinaan matkaa, ja opetuslasten oli suostuteltava -
Häntä tulemaan syömään kanssaan. Vasta sitten Hän ilmaisi itsensä heille.
Sama näkyy kaikkialla Raamatussa. Jumala ei pakota tahtoaan elämääsi.
Hän ei pakota sinua tekemään asioita, jotka haluaa sinun tekevän.
Jumala ei ole luonteeltaan sellainen. Minäkään en ole.
En halua pakottaa ihmisiä tekemään mitään.
Olen päättänyt jo kauan sitten, että jos joku työntekijöistämme -
hermostuu jostakin, en enää mene suostuttelemaan häntä jatkamaan -
ja yrittämään vielä kerran saada asiat toimimaan.
Joskus olen lähestulkoon anellut ihmisiä jäämään.
Jos he sitten lähtevät kuitenkin, he vievät usein ongelman mukanaan.
Olenkin päättänyt, etten anele ketään jäämään meille.
En rupea painostamaan ketään. Yritän toki auttaa ihmisiä, -
mutta en halua joutua anelemaan tai pakottamaan ketään.
Monet haluavat meille töihin, joten löydän uusia halukkaita nopeasti.
Jumalakin ilmestyy meille, muttei pakota meitä mihinkään.
Jumala ilmestyi Moosekselle, mutta jos Mooses olisi sanonut -
olevansa väsynyt päivän työstä ja haluavansa päästä kotiin syömään, -
hän olisi saattanut menettää kohtaamisensa Jumalan kanssa.
Hän kuitenkin etsi ja odotti Herraa, ja heti kun hän näki pienen merkin -
jostakin epätavallisesta, hän kääntyi sitä kohti, ja silloin Jumala puhui.
Hepr. 12:1 "...juoskaamme kestävinä edessämme olevassa kilvoituksessa".
Kestävyys ja kärsivällisyys eivät kuulu laiskuuteen.
Ne eivät tarkoita istumista laiskoina odottamassa näyn toteutumista.
Tämä on oma määritelmäni, mutta minusta kärsivällisyys -
on yksinkertaisesti vain vahvaa uskoa, joka kestää todella pitkän ajan.
Se ei ole mikään uskonpyrähdys, vaan pitkään kestävää uskoa.
Hepr. 6:13―14 "Sillä kun Jumala oli antanut lupauksen Aabrahamille, -
vannoi hän itse kauttansa, koska hänellä ei ollut ketään suurempaa, -
kenen kautta vannoa, ja sanoi: -
'Totisesti, siunaamalla minä sinut siunaan, -
ja enentämällä minä sinut enennän'; -
ja näin Aabraham, kärsivällisesti odotettuaan, sai, mitä luvattu oli."
Näemme jälleen, että kärsivällisyys on kestämistä pitkän aikaa.
Nostan tämän esiin sanoakseni, että eräs asia omassa elämässäni, -
joka rajoitti Jumalaa ja esti Häntä toimimasta, oli laiskuuteni.
En ollut kärsivällinen. En etsinyt Herraa enkä todella odottanut, -
että saisin nähdä kaiken toteutuvan. Otin asiat liian rennosti.
Sain huomata, että se esti Jumalaa toimimasta.
Haluan sanoa saman sinulle. Ehkä sinäkin olet tehnyt olosi mukavaksi.
Et ole pysynyt kärsivällisenä ja lujana, vaan olet käynyt veltoksi.
Sinun täytyy aktivoitua, muuten tyydyt vähempään kuin sinun kuuluisi.
Voisin opettaa tästä aiheesta viikon. En aio nyt tehdä niin, -
mutta mainostan opetussarjaani siitä, miten pysyä täynnä Jumalaa.
Se lähtee liikkeelle jakeesta Room. 1:12 ja opettaa, -
että meidän pitää arvostaa sitä, mitä Jumala on meille näyttänyt.
Meidän pitää arvostaa sitä enemmän kuin vapaa-aikaamme -
ja asioiden tekemisen helppoutta. Meidän pitää arvostaa Jumalaa -
ja olla kiitollisia. Se saa meidät kiittämään Jumalaa, huomaamaan, -
että kaikki tulee Häneltä ja muistamaan, mitä Hän on tehnyt.
Lopuksi meidän pitää nähdä mielikuvituksemme silmin, -
että Jumalan lupaukset täyttyvät. Puhun tästä lisää jatkossa.
Se, millaisena näin itseni, oli minulle suuri este.
Se oli yksi asioista, joilla rajoitin Jumalaa.
On sinusta itsestäsi kiinni, lähdetkö liikkeelle, ei Jumalasta.
Jumala on jo tehnyt kaiken. Minulla on opetus aiheesta Usko saaneesi.
Se perustuu siihen, että Jumala antoi kaiken, mitä Hänessä on, -
Jeesuksen kautta tähän maailmaan, ja kun Hän asuu sydämissämme -
uskon kautta ja synnymme uudesti, saamme Jumalan Pojan Hengen.
Uskon, että meillä on Jumalassa kaikki, mitä tarvitsemme.
Gal. 5:22―23 "Hengen hedelmä on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys, itsensähillitseminen."
Meillä on nämä jo. En ikinä pyydä Jumalaa antamaan minulle rakkautta -
tai auttamaan minua iloitsemaan. Monet pyytävät näitä asioita.
Monet pyytävät minua rukoilemaan, että Jumala osoittaisi rakkautta.
En tee niin, ja he ihmettelevät, mikä minussa on vikana.
Hän on jo osoittanut meille rakkautensa Jeesuksessa, -
ja meillä on jo ilo, rakkaus, rauha ynnä muuta. Jos emme koe niitä, -
vaan olemme masentuneita ja ahdistuneita, se johtuu siitä, -
että keskitymme masentaviin ja ahdistaviin asioihin.
Jos tarvitset iloa ja rauhaa, älä pyydä niitä Jumalalta -
ikään kuin Hän ei olisi antanut niitä, vaan etsi iloa Hengestäsi.
Voisin puhua tästä viikon, mutta haluan sanoa, -
että Jumala on jo antanut sinulle näyn ja tarkoituksen elämääsi, -
mutta sinun pitää pysyä liikkeellä ja etsiä rohkaisua Herrasta.
1. Sam. 30:6 "Daavid rohkaisi mielensä Herrassa, Jumalassansa."
Yksi kypsän uskovan piirteitä on se, että hän osaa rohkaista itseään -
sen sijaan, että imisi rohkaisua muilta kuin iilimato.
En halua tuomita ketään. Olemme erilaisissa kasvun vaiheissa.
Alussa olemme riippuvaisia muista ja tarvitsemme tukea kasvuumme, -
mutta kypsä uskova osaa itse rohkaista itseään Herrassa.
Se ei onnistu laiskottelemalla, sillä se vaatii ponnistelua.
Jakeen Saarn. 5:3 mukaan unelman täyttyminen vaatii paljon vaivaa.
Amplified-käännöksen mukaan se vaatii paljon työtä ja tuskaa.
Sinun pitää terästäytyä, tehdä asioita ja rohkaista itseäsi Herrassa.
Tämä oli yksi asioista, joita en tehnyt, ja se rajoitti Jumalaa.
Elämässäni ja palvelutyössäni meni vihdoin kaikki hyvin, -
ja minä vain rentouduin enkä potkinut itseäni eteenpäin.
Jumala sanoi, että minun piti ryhdistäytyä, tai vajoaisin pohjalle.
Osa minusta vastusti sitä, koska joskus on mukava laiskotella, -
mutta se ei ole hyväksi sinulle eikä niille, joita Jumala siunaa kauttasi.
Minun oli pakko jälleen kerran nousta ylös ja sanoa, -
että Jumalan tähden rohkaisisin itseni Herrassa ja ryhdistäytyisin.
Abrahamista sanotaan, että odotettuaan kärsivällisesti -
hän sai sen, mitä hänelle oli luvattu.
Monet pystyvät etsimään Herraa ja Hänen tahtoaan elämäänsä -
intensiivisesti lyhyen aikaan kerrallaan.
He pystyvät terästäytymään esimerkiksi viikoksi, -
sulkemaan television ja syventymään Jumalan Sanaan.
Jos vastaus tulee noin viikossa, monet jaksavat odottaa sen aikaa.
Harva kuitenkaan jaksaa odottaa intensiivisesti pidemmän aikaa.
Minäkin kärsin tästä ongelmasta. Herra kosketti minua vuonna 1968.
Silloin aloin todella palvella Herraa ja näin näyn siitä, mitä teen nyt.
Nyt kuva on tarkempi, mutta tiesin jo silloin työni olevan maailmanlaajuinen.
34 vuotta myöhemmin vuonna 2002 näky oli yhä kaukana tulevaisuudessa.
Sen toteutuminen oli kestänyt niin kauan, -
ettei se enää polttanut sisälläni.
Minun oli vaikea pitää pitkän aikaa yllä intensiivistä odotusta, -
että saamani näky toteutuisi. Olin laiskistunut ja päästänyt näystäni irti.
Herra sanoi, että minun piti virittää tuli uudelleen palavaksi.
Se vaatii vaivannäköä.
Se oli yksi asioista, joka esti minua ja uskon, että sama pätee sinuunkin.
Ehkä muistat, että olit joskus palavampi Herran suhteen -
ja panostit Jumala-suhteeseen määrätietoisemmin kuin nyt, -
mutta ajan kuluessa olet väsynyt ja lakannut ponnistelemasta.
Minun piti ryhdistäytyä, lakata laiskottelemasta ja velttoilemasta -
ja alkaa taas rohkaista itseäni Herrassa. Sama voi päteä sinuunkin.
Tästäkin puhun opetussarjassani, joka käsittelee Jumalan täyteyttä.
En aio saarnata sitä uudestaan, sillä voit tilata sen nettisivuiltamme.
Sinun pitää palauttaa mieleesi, mitä Jumala on sinulle puhunut.
Toisessa Pietarin kirjeessä puhutaan tästä kahdesti.
Pietari herättää meitä muistelemaan, mitä Herra on tehnyt elämässämme.
Jumalan tekojen muistelu herättää meidät velttoudestamme.
Kun Herra sanoi minulle ensi kerran, että rajoitin Häntä, -
palasin muistoissani siihen, mitä Jumala oli aiemmin puhunut.
Hepr. 2:1 "Sentähden tulee meidän sitä tarkemmin ottaa vaari siitä, -
mitä olemme kuulleet, ettemme vain kulkeutuisi sen ohitse."
PS. 103:2 "Kiitä Herraa, minun sieluni, äläkä unhota, -
mitä hyvää hän on sinulle tehnyt".
Meitä muistutetaan tästä, koska meillä on taipumus unohtaa.
Yksi tavoista, joilla innostan itseäni pysymään motivoituneena, -
on muistella sitä, mitä Jumala on minulle puhunut.
Muistelen Hänen antamiaan näkyjä ja sitä, miten ne vaikuttivat minuun.
Jumalan tekojen muisteleminen innostaa ja motivoi minua.
Monet eivät panosta tähän ja siksi he unohtavat monia asioita.
Jakeessa Room. 1:21 sanotaan, että jos emme arvosta Jumalaa, -
ole Hänelle kiitollisia emmekä käytä muistiamme ja mielikuvitustamme, -
sydämemme muuttuu kovaksi. Minulla on eräs ystävä, -
jonka kanssa koin hienoja asioita. Hän lakkasi palvelemasta Herraa -
joksikin aikaa, ja Jumala käytti minua saadakseen hänet palaamaan työhön.
Pyysin häntä pitämään kokouksen kanssani. Oli kulunut 30 vuotta siitä, -
kun Jumala kosketti meitä ensi kerran. Muistelin sitä hänen kanssaan -
ja puhuin ihmeellisistä asioista, joita hänen kodissaan oli tapahtunut.
Herran läsnäolo oli ollut niin vahva, että pelko oli vallannut meidät.
Kun olin puhunut tästä pari päivää, hän huusi minulle: "Lopeta!"
"Lakkaa puhumasta siitä!" Ongelma oli, ettei hän muistanut noita asioita.
Ne olivat tapahtuneet hänelle. Hän oli käynyt taivaassa, -
ja Jumala oli puhunut hänelle, mutta muistin sen häntä paremmin.
Se vaivasi häntä, eikä hän halunnut kuulla siitä enempää.
Uskon, että hän ajautui pois Herran luota joksikin aikaa juuri siksi, -
että unohti, mitä Jumala oli tehnyt.
Kannattaa muistella asioita, joita Herra on sinulle puhunut.
Missä olit, kun synnyit uudesti tai sait Pyhän Hengen kasteen?
Missä olit, kun Jumala puhui sinulle? Mitä ihmeitä Hän on sinussa tehnyt?
Jos muistelet noita voittoja, -
se vaikuttaa sydämeesi nyt ja muuttaa näkökulmasi tulevaisuuteen.
Jos israelilaiset olisivat muistaneet Egyptin kymmenen vitsausta -
ja sen ihmeen, jolla Jumala johdatti heidät Punaisenmeren halki, -
he eivät olisi huolehtineet siitä, mistä saisivat ruokaa tai juomaa.
Jos Jumala pystyi tuohon, toki Hän veisi heidät Luvattuun maahan.
Mutta näyttää siltä, että he olivat kuin hanhia ja unohtivat tämän kaiken.
Yksi tapa innostaa ja motivoida itseään on palata muistoihinsa -
ja muistella Jumalan tekoja. Se innostaa meitä, mutta vaatii vaivaa.
Unelma toteutuu vain suurella työllä ja vaivalla.
Tämä on yksi tapa lakata rajoittamasta Jumalaa elämässäsi.
Aikamme on tältä päivältä lopussa, mutta voit tilata nämä materiaalit -
sekä tarran, jonka saat kirjan kanssa. Kohta saat lisätietoa tilaamisesta.
Andrew'n opetus "Älä rajoita Jumalaa" on saatavana kirjana.
Opetus on saatavana myös CD- ja DVD-levyillä 19 punnalla.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan toisessa osassa puhutaan tämän maailman huolista.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Sarjan toinen osa on tänään saatavana erikseen viimeistä päivää.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Joulukuussa 2014 Andrew järjestää erityisen teatteritapahtuman.
18. ja 19.12. pääset kokemaan Coloradon cowboy-tyylisen joulun.
Tähän teatteri- ja illallistapahtumaan mahtuu vain rajoitettu määrä ihmisiä.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Lisätietoa tapahtumista alueellasi saat nettisivuiltamme.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan.
Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Cason Cruz.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen.
Andrew'n työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja nettisivuiltamme.
Muuta elämäsi. Muuta maailma.
Suomennos: Anni Lähteenmäki
Investoi Charis-raamattukouluun ja Andrew Wommackin työhön